Vidkunn Haugli

Vidkunn Haugli (født 1939) er en norsk bygdebokforfatter, lærer og kommune- og fylkespolitiker for partiet Venstre. Han er tidligere ordfører og varaordfører i Målselv kommune.

Haugli har vært styreleder i Troms Kraft og Midt-Troms museum, samt sittet i styret ved Universitetet i Tromsø. Han var leder i hovedkomiteen for Landsskytterstevnet på Råvatn i Øvre-Målselv i 2006 og 2016.

I unge år var Vidkunn Haugli friidrettsutøver, og som 19-åring ble han nordnorsk mester i høyde uten tilløp og lengde uten tilløp. På 400 m har han nordnorsk mesterskap og er vinner av samme distanse i det militære norgesmesterskapet i Stavanger i 1961.

I sammenheng med at Haugli ledet hovedkomiteen for 200-årsmarkering for Målselv, tok han i 1986 initiativ til å få dannet Målselv historielag for å styrke det lokalhistoriske arbeidet. Historielaget er i dag et av de mest aktive historielag i Troms.

3. januar 2014 fikk Haugli Kongens fortjenstmedalje i sølv for sitt mangeårige engasjement innenfor kultur og frivillighet i Målselv kommune, påfulgt av Kommunesektorens Organisasjonsmedalje for samfunnsgavnlig virksomhet i 2015 og Målselv kommunes kulturpris samme år. https://www.malselv.kommune.no/kulturprisen-2015.5821627-309645.html

 Referanser 

 Eksterne lenker 


Kategori:Norske pedagoger
Kategori:Ordførere i Målselv
Kategori:Venstre-ordførere i Troms
Kategori:Kongens fortjenstmedalje